MT
15.5.2023
Il-Ġurnal Uffiċjali tal-Unjoni Ewropea
C 173/25
— tikkundanna lir-Repubblika tal-Bulgarija għall-ispejjeż tal-kawża.
(1)
ĠU 2014, L 317, p. 35.
Rikors ippreżentat fis-17 ta’ Marzu 2023 – Il-Kummissjoni Ewropea vs Ir-Repubblika Ellenika (Kawża C-167/23) (2023/C 173/34) Lingwa tal-kawża: il-Grieg Partijiet Rikorrent: Il-Kummissjoni Ewropea (rappreżentanti: A. Bouchagiar u C. Hermes) Konvenut: Ir-Repubblika Ellenika
Talbiet — tikkonstata li, billi ma adottatx il-miżuri kollha neċessarji sabiex tiġi stabbilita sistema ta’ sorveljanza tal-ispeċi aljeni invażivi ta’ rilevanza għall-Unjoni kif ukoll sabiex jiġu adottati, implementati u mibgħuta pjanijiet ta’ azzjoni sabiex jiġu ttrattati t-toroq prijoritarji f’relazzjoni mal-introduzzjoni u mat-tixrid aċċidentali ta’ speċi aljeni invażivi, ir-Repubblika Ellenika naqset milli twettaq l-obbligi tagħha taħt l-Artikolu 14(1) u (2) tal-Artikolu 13(2) u (5) tar-Regolament (UE) Nru 1143/2014 (1), — tikkundanna lir-Repubblika Ellenika għall-ispejjeż.
Motivi u argumenti prinċipali Il-Kummissjoni Ewropea tikkunsidra li r-Repubblika Ellenika għadha ma stabbilitx (u lanqas ma inkorporat fis-sistema eżistenti tagħha) sistema ta’ sorveljanza tal-ispeċi aljeni invażivi ta’ rilevanza għall-Unjoni, kif meħtieġ mill-Artikolu 14(1) tar-Regolament (UE) Nru 1142/2014.
Fl-assenza ta’ sistema ta’ sorveljanza, ir-Repubblika Ellenika barra minn hekk ma osservatx ir-rekwiżiti essenzjali li tali sistema ta’ sorveljanza għandha tissoddisfa skont l-Artikolu 14(2) tar-regolament inkwistjoni.
Barra minn hekk, il-Kummissjoni Ewropea tqis li r-Repubblika Ellenika ma stabbilitx u lanqas ma implimentat pjan ta’ azzjoni jew serje ta’ pjanijiet ta’ azzjoni u li ma bagħtithomx mingħajr dewmien lill-Kummissjoni.
Għaldaqstant, il-Greċja ma kkonformatx mal-Artikolu 13(2) u (5) tal-imsemmi regolament.
Għal dawn ir-raġunijiet, ir-Repubblika Ellenika kisret l-Artikolu 14(1) u (2) u l-Artikolu 13(2) u (5) tar-Regolament (UE) Nru 1143/2014, kif ukoll it-Trattat dwar il-Funzjonament tal-Unjoni Ewropea.
(1)
Regolament (UE) Nru 1143/2014 tal-Parlament Ewropew u tal-Kunsill tat-22 ta’ Ottubru 2014 dwar il-prevenzjoni u l-ġestjoni tal-introduzzjoni u t-tixrid ta’ speċijiet aljeni invażivi (GU 2014, L 317, p. 35).
Rikors ippreżentat fil-21 ta’ Marzu 2023 – Il-Kummissjoni Ewropea vs l-Irlanda (Kawża C-172/23) (2023/C 173/35) Lingwa tal-kawża: l-Ingliż Partijiet Rikorrent: Il-Kummissjoni Ewropea (rappreżentanti: C. Hermes u E. Sanfrutos Cano, aġenti) Konvenut: L-Irlanda